Cuneiform Tablet TC 3 26
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ḫi-na-a-ma a-na pu-šu-ke-en₆ qí-bi-ma 10 GÚ AN.NA 16 GÍN.TA ni-iš-a-ma AN.NA i-na É-ti-kà i-ba-ší ù a-na ma-lá té-er-tí-kà KÙ.BABBAR a-na ṣí-ib-tim ni-il₅-qé TÚG.ḪI.A ni-ša-a-ma šu-IŠTAR ni-ṭá-ra-dam 5 {TÚG}lu-bu-šu pá-ṣí-ú-tum šu-lá-ba-an DUMU dan-ì-lí ub-lá-kum mì-ma lá ú-lá-ma-ad-kà 1 lu-bu-ša-am pá-ṣí-a-am a-mur-a-šùr DUMU sú-kà-lí-a ub-lá-kum 2 ku-ta-ni a-lá-ḫu-um ŠEŠ qar-wi-a ub-lá-kum 1 ku-ta-nam ša ša-at-a-šùr a-na ku-a-tí a-dí-na-kum a-ma-kam i-na té-er-tí-a lu ku-ta-nam SIG₅ lu ša a-ki-dí-e SIG₅ lu i-na <big_gap> AN.NA-ki-a a-na KÙ.BABBAR ta-e-er-ma ù ša 2 ma-na KÙ.GI a-na DUMU ša-lim-a-ḫi-im dí-in a-šu-mì ša É a-šùr-ma-lik ša ta-áš-pu-ra-ni um-ma DUMU-e a-šùr-ma-lik-ma a-na ma-lá ṭup-pí-šu ša iš-pu-ra-ni a-ša-sú nu-za-kà-ma té-er-tí-ni za-ku-sà iš-tí šu-IŠTAR DUMU da-da-nim ni-ša-pá-ra-kum a-ḫi a-ta a-na té-er-tí-a i-ḫi-id